Jabarkan Seni dan budaya dari Ashurbanipal dalam bahasa melayu

Ashurbanipal berbangga dengan pendidikan menulisnya. Beliau menegaskan sedemikian dalam satu kenyataan: "Saya Assurbanipal dalam [istana], menjaga kebijaksanaan Nebo, seluruh kepingan tertulis, semua kepingan tanah liat, seluruh misteri dan kesukaran mereka, saya selesaikan.”. Beliau adalah salah satu daripada sebilangan kecil raja-raja yang boleh membaca skrip kuneiform (baji) dalam bahasa Akkadian dan Sumerian, dan mendakwa beliau telam membaca teks sebelum banjir besar. Beliau juga dapat menyelesaikan masalah matematik. Semasa pemerintahannya, dia mengumpul teks kuneiform dari seluruh Mesopotamia, terutama Babylon, dalam perpustakaan Nineveh.

Nineveh adalah ibu kota Assyria dari abad ke-9 gingga ke-7 SM, tetapi telah dimusnahkan pada tahun 612 SM. Istana Ashurbanipal di Nineveh telah dibongkar pada Disember 1853. Perpustakaan ini telah ditemui di dalam Bilik Memburu Singa (Murray, 2009). Perpustakaan Ashurbanipal di Nineveh adalah kemungkinannya penemuan paling menarik di Timur Dekat Purba (disebalik, sungguhpun, penemu British tidak mengekalkan rekod jumpaan mereka dari tapak berlainan "dan tidak lama selepas sampai ke Eropah, kepingan tersebut kelihatannya bercampur aduk dengan tidak dapat dibezakan sesama sendiri dengan kepingan yang berasal dari tapak lain". Terdapat lebih 30,000 kepingan tanah liat dan serpihan ditemui di perpustakaan Ashurbanipal, memberikan ahli-ahli arkeologi dengan kekayaan karya sastera, agama dan pentadbiran Mesopotamia yang menakjubkan.

Kepingan tanah liat itu telah ditulis dalam tulisan pepaku, yang berasal dari perkataan Latin "cunea" yang bermaksud "baji" dalam bahasa Inggeris, kerana ia dicipta dengan membuat bentuk baji pada kepingan tanah liat. Perpustakaan Assurbanipal di Nineveh adalah perpustakaan diraja dan perpustakaan yang pertama untuk mengelaskan koleksi mereka mengikut genre. Empat sisi kepingan telah digunakan untuk transaksi kewangan dan kepingan tanah liat dua belah bahagian telah dikhaskan untuk rekod pertanian (Murray, 2009). Antara penemuan tersebutadalah Enuma Elish, juga dikenali sebagai Epic Penciptaan, yang menggambarkan pandangan tradisional penciptaan Babylon di mana dewa Marduk membunuh Tiamat, penjelmaan air garam, dan mencipta dunia dari badannya . Khususnya dalam versi ini, manusia dijadikan dari darah tuhan memberontak, Qingu, untuk berkerja bagi pihak para dewa. Turut ditemui di Nineveh, Epik Gilgamesh adalah kisah menarik mengenai perwira dan rakannya Enkidu mengembara untuk memusnahkan syaitan Humbaba. Bagaimanapun, para Dewa menghukum pasangan tersebut di atas keangkuhan mereka, dengan menjadikan Enkidu mati akibat penyakit. Selepas kematian Enkidu, Gilgamesh mencari Utnapishtim , yang terselamat daripada Banjir, untuk mengetahui rahsia keabadian. Juga terdapat Hikayat Ashurbanipal di sini. Hikayat Ashurbanipal telah diperincikan, hampir seperti penceritaan novel mengenai pencapaian ketenteraan dan awam beliau.

Perpustakaan ini juga memiliki puji-pujian dan doa, perubatan, matematik, upacara, menilik dan teks astrologi, bersama pelbagai dokumen pentadbiran, surat dan kontrak. Penemuan kepingan tablet ini pada tahun 1853 oleh Hormuzd Rassam (dia sendiri berbangsa Assyria) memberikan dunia moden imbasan teperinci pertama bahasa dan kesasteraan Mesopotamia Purba. Ashurbanipal amat minat dengan masa lalu, dan semasa pemerintahannya yang ke empat puluh dua dia menaja pengumpulan dan penyalinan teks yang lebih tua untuk perpustakaannya di Nineveh.

Selain daripada banyak mitos-mitos yang lain yang dijumpai di Nineveh, banyak pilihan "teks petanda" telah digali dan ditafsirkan. Marc Van de Mieroop menunjukkan yang Enuma Anu Enlil adalah teks popular di antara mereka: "Ia mengandungi petanda yang berkaitan dengan bulan, kehadirannya, gerhana, dan bersama-sama dengan planet-planet dan bintang-bintang tetap, matahari, koronanya, tompok matahari, dan gerhana, berkenaan cuaca iaitu kilat, guruh, dan awan, dan planet-planet dan daya kelihatan mereka, penampilan, dan kedudukan.”

Genre lain yang dijumpai semasa penggalian termasuk senarai piwai yang digunakan oleh guru-guru agama dan sarjana, senarai perkataan, kosa kata dwibahasa, senarai tanda-tanda dan sinonim, senarai diagnosis perubatan, astronomi teks / astrologi. Teks-teks jurutulis terbukti sangat berguna di dalam memahami kuneiform.

"Perpustakaan Nineveh adalah minat Ashurbanipal." Dalam usaha untuk memelihara kebijaksanaan dan pengetahuan pada zamannya Raja Ashurbanipal telah mengumpul beberapa karya. Beliau menempah beberapa salinan karya sastera dari perpustakaan di seluruh kerajaan oleh para penulis untuk mendapatkan "khazanah pengetahuan tersembunyi penulis."

Muzium British di London mempunyai Ashurbanipal memburu singa, set ukiran istana Assyria yang menyeronokkan dari Istana Utara Ashurbanipal, yang juga digali di Nineveh, yang menggambarkan seorang raja memburu dan membunuh singa Mesopotamia. Di Assyria, memburu singa itu dilihat sebagai sukan diraja; gambaran-gambaran dilihat sebagai simbol keupayaan raja untuk menjaga negara. Ukiran "Parti Taman" menunjukkan raja dan permaisurinya mengadakan jamuan meraikan kemenangan Assyria ke atas  Tuemman dalam kempen menentang Elam. Ukiran halus itu adalah bukti kepada penghargaan Ashurbanipal pada seni, tetapi turut menyampaikan mesej penting bertujuan untuk diwarisi oleh generasi akan datang.